open-index/open-wikipedia-markdown huggingface dataset:
Andreas Schmidt von Puskás

**Andreas Schmidt von Puskás** (født 1943 i Mollwitz, Schlesien) har fra 2001 vært delstatsvalgleder i Berlin.

Han er oppvokst i Hessen og kom til Berlin i 1964 for å studere jus ved Freie Universität Berlin.

Før han ble delstatsvalgleder arbeidet han i innenrikssenatorens forvaltning.

I forbindelse med delstatsvalget i 2006 ble han blant annet kjent for å nekte det føderale styret i partiet WASG å avlyse delstatspartiets valgdeltagelse.

## Eksterne lenker
* Portrett i taz
Hellas’ herrelandslag i fotball

**Hellas' herrelandslag i fotball** er det nasjonale fotballaget til Hellas, og dette landslaget blir administrert av Hellas' fotballforbund. Det greske fotballforbundet ble stiftet i 1926, og de ble medlem av FIFA i 1927. Landet har deltatt i to VM-sluttspill, og nasjonalstadion er Karaiskaki Stadium i Piraeus. Hellas er et av de mest suksessfulle landslagene i europeiskhistorie, der de er blant de 9 landslagene som har vunnet Europamesterskapet i fotball.

Det greske landslaget opplevde liten suksess før de vant EM i 2004. Tidligere hadde de bare deltatt i internasjonale mesterskap to ganger, i EM 1980 og i VM 1994. Før EM 2004 ble grekerne holdt som outsidere til å vinne EM. De forskjellige bookmakerne hadde gitt Hellas en odds på mellom 80-1 og 150-1 for at de skulle vinne turneringen. Hellas overrasket stort i mesterskapet og vant turneringen for førstegang. I sluttspillet slo de blant annet ut regjerende europamester Frankrike og vertslandet Portugal. De ble dermed den første nasjonen til å slå ut både den regjerende mesteren og verten i samme mesterskap. Siden 2004 har Hellas stort sett vært kontinuerlig blant de topp 20 nasjonene i verden på FIFAs verdensranking, de har kun vært nedenfor i 4 måneder. Hellas nådde et toppunkt på FIFA rankingen i april 2008 og oktober 2011 ved å klatre opp til en åttendeplass.

## Meritter

* Beste resultat i VM: Utslått i gruppespillet (3.-plass i gruppe B) i 2010.

## VM-resultater

## EM-resultater

## Nåværende tropp
Hellas' tropp til treningskampen mot  9. november 2016 og VM-kvalifiseringskampen mot  13. november 2016

### Andre spillere
Spillere som nylig har vært med i landslagstroppen.

## Kilder
* Olsen, Egil Roger (2002): *DRILLOS VERDEN*.  Kagge Forlag AS, OSLO. ISBN 82-489-0244-7

## Eksterne lenker
*  /  Hjemmeside til det greske fotballforbundet
*  FIFAs profil om Hellas
*  Oversikt over greske spillere som har flest landskamper og landslagsmål (RSSSF)
*  Oversikt over Hellas sine landslagssjefer (RSSSF)
*  Oversikt over Hellas sine resultater i landskamper (RSSSF)
London Overground

**London Overground** er et nettverk av jernbanelinjer i Stor-London. Det er representert på undergrunnskartet i form av doble oransje striper.

## Bakgrunn
Persontogtrafikken på Storbritannias jernbanenett er lagt ut på anbud, og administreres av det britiske samferdselsdepartementet. Det har blitt fremmet flere forslag om at ansvaret for jernbanetrafikken i Stor-London burde overtas av lokale myndigheter, bl.a. for å samordne jernbanen bedre med øvrige transporttjenester i regionen. I november 2007 så London Overground dagens lys, da anbudspakken North London Railways ble overdratt til Transport for London; transportetaten for Stor-London. Siden har flere linjer blitt med i nettverket. Alle linjene er trafikkert av det private foretaket London Overground Rail Operations Ltd (LOROL), eid av MTR Corporation og Laing Rail, men det er Transport for London som avgjør takster, avgangsfrekvens og utarbeider informasjonsmateriell. 

## Linjer
Per i dag består nettverket av følgende jernbanelinjer:
* '''North London-linjen'''
* '''West London-linjen'''
* '''East London-linjen''' 
* **[[South London-linjen]]**
* **[[Watford DC-linjen]]**
* **[[Gospel Oak–Barking-linjen|Gospel Oak – Barking-linjen]]**
Togene kjører gjerne på flere av linjene; bl.a. kjøres en rute fra Clapham Junction til Stratford, som da benytter både West London– og North London-linjene.

## Fremtid
Etter at utbygging og forbedring av de nevnte linjene ble fullført i 2012, uttrykte Tranport for London ønske om å ta over flere ruter i Londons omegn.

I juni 2013 ble det klart at deler av anbudspakken West Anglia Suburban Lines skal overtas av etaten mot slutten av 2015. Dette betyr at London Overground får trafikkere ruter ut av jernbaneterminalen Liverpool Street. Dette blir den andre London-terminalen som blir trafikkert av London Overground (den første var Euston på Watford DC-linjen).

Skyttellinjen Upmister – Romford blir også overtatt på samme tidspunkt.

## Galleri

London Overground Train Interior.JPG|Innsiden av et Overground-tog
Kilburn_High_Road_station_Entrance.jpg|Kilburn High Road; en av stasjonene på nettverkets Watford DC-linje
Unit 378013 at Imperial Wharf.JPG|Overground-tog (Capitalstar Class 378) ved Chelsea's Imperial Wharf stasjon


## Eksterne lenker
* 
* Undergrunns- og Overgrunnskart fra 2014

* Transport for London
* BBC London News
Hammerhaier

* hammerhai

**Hammerhaier** er en gruppe haier.
Artene varierer fra to til seks meter i lengde, og alle har utvidelser på begge sidene av hodet, noe som gjør at hodet ligner en flat hammer. Øynene og neseborene er ytterst på utvekstene.

De er aggressive rovfisk som eter fisk, rokker, andre haier, blekkspruter og skalldyr. De lever i relativt varmt vann langs kystlinjer og kontinentalsokler.

Man trodde før at hammerformen på hodet skulle fungere som en slags vinge, og gjøre haiene mer manøvrerbare og bedre i stand til skarpe svinger, men den spesielle ryggraden spiller en større rolle i denne sammenhengen. Hodet gir imidlertid løft, noe som passer sammen med at hammerhaiene er blant de haiene som synker fortest når de ikke svømmer.  Den store avstanden mellom øynene gir hammerhaien et svært godt dybdesyn, hvilket gjør at den kan bedømme avstander og hastigheter svært nøyaktig, noe som er praktisk ved jakt på fisk som svømmer fort.  

Som alle andre haier har hammerhaiene elektriske sanseporer kalt Lorenzinis ampuller. Ved å fordele reseptorene over et større område, kan hammerhaier søke etter bytte mer effektivt. Disse haiene er i stand til å oppfatte et elektronisk signal på en halv milliarddels volt. Hammerformen på hodet gir også haiene større nesebor, noe som øker sjansen for å finne en partikkel i vannet minst ti ganger i forhold til «tradisjonelle» haier.

Hammerhaier har relativt små munner, og ser ut til å jakte mye på bunnen. De er også kjent for å danne stimer om dagen, enkelte ganger i grupper på mer enn hundre individer. Om kvelden blir de i likhet med andre haier solo-jegere.

## Referanser


## Eksterne lenker
*
Færøyenes herrelandslag i fotball

**Færøyenes herrelandslag i fotball** er det nasjonale fotballaget til Færøyene, og dette landslaget blir administrert av Fótbóltssamband Føroya (Færøyenes fotballforbund). Det færøyske fotballforbundet ble stiftet i 1979, og de ble medlem av FIFA i 1988. Landet har aldri deltatt i noe VM-sluttspill. Det finnes kun to baner med gress på øyene, og begge disse brukes ved landslagskamper. Tórsvøllur ligger i Tórshavn, ble ferdigstilt i 1999 og brukes til de største kampene. Svangaskarð, som ble ferdigstilt i 1991, ligger på Toftir, og blir omtalt som en av verdens mest naturskjønne stadioner. Det planlegges nå et nytt nasjonalstadion i Tórshavn med plass til om lag 8&nbsp;000 tilskuere, og med de nyeste moderne fasilitetene tilgjengelig.

## VM-resultater

## EM-resultater

## Trenere
*  Páll Guðlaugsson (1988–1993)
*  Johan Nielsen og Jógvan Norðbúð (midlertidige, 1993)
*  Allan Simonsen (1994–2001)
*  Henrik Larsen (2002–2005)
*  Jógvan Martin Olsen (2006–2008)
*  Heðin Askham (midlertidig, 2009)
*  Brian Kerr (2009–2011)
* Lars Olsen (november 2011-2019)
* Håkan Ericson (2019-)

## Litteratur
* Egil Roger Olsen: *Drillos verden* (2002). Kagge Forlag AS, Oslo. ISBN 82-489-0244-7.

## Se også
* Færøysk fotball

## Eksterne lenker
* 
*  FIFAs profil om Færøyene 
*  Oversikt over færøyske spillere som har flest landskamper og landslagsmål (RSSSF)
Byen e’ Bergen

**Byen e' Bergen** ble komponert av Ove Thue i anledning av cupfinalen 1976 (hvor Brann forøvrig møtte Sogndal og vant 2&ndash;1). I dag er den en av Norges mest kjente supportersanger, og synges alltid på kampene til Brann. Når sangen synges på kampene er det som oftest bare refrenget som synges.  
Refrenget og den mest sungne delen av sangen går som følger: 


Byen e' Bergen og laget e' Brann, stedet e' stadion' og syng alle mann!
Heia Brann, Brann, Brann, Brann, Brann 
Heia Brann!


## Annen bruk
Kjenningsmelodien som angir neste stopp for Bybanen når den ankommer Brann stadion er de fire siste tonene fra Byen e' Bergen.
Nordberg (Innlandet)

**Nordberg** er et sogn i Skjåk kommune i Innlandet fylke. Stedet ligger vest for kommunesenteret Bismo, delvis langs riksvei 15. Nordberg kirke er en av to kirker i Skjåk, mens Nordberg skole er en av to barneskoler i kommunen. 

Countryfestivalen i Skjåk har de siste årene vært avholdt i Nordberg.

## Referanser
Nordberg (Oslo)

**Nordberg** er et villastrøk i Bydel Nordre Aker i Oslo vest. 

## Avgrensning
Strøket er avgrenset av Damefallet i vest. Nordgrensen følger derifra i Carl Kjelsens vei, deretter sør og langs Peder Ankers vei til Langemyrveien. Deretter øst for Langmyrveien sør og østover til den treffer gatene Havnabakken og Havnehagan som er inkludert i strøket, men er også strøkets østgrense. Sistnevnte gate fortsetter videre vestover som Nils Bays vei, som treffer på Damefallet igjen, og er strøkets grense i sør.

Det grenser dermed til Sogn i vest, Kringsjå i nordvest, Korsvoll i nordøst og øst, Tåsen i sørøst og sør, og Berg helt i sørvest. Nordberg har de senere årene utviklet seg til å bli et av de dyreste villaområdene i Oslo. Sørhellingen gir mange av eiendommene utsikt over byen Oslo og fjorden. 

## Historie og bebyggelse
Nordberg er gitt navn etter Nordberg gård, som ligger i Nordbergveien 42.

Nordberg er et utpreget villaområde, og består hovedsakelig av ene- og tomannsboliger. Større deler av området ble bygget på 1930-tallet, etter at A/S Akersbanene sammen med Aker kommune i årene rundt 1920 hadde foretatt store tomtekjøp på Nordberg, men også i nærområdene Sogn, Berg og Haugerud, i forbindelse med planlegging og utvikling av det man kalte for Sogn haveby. Noen år senere utparsellerte og solgte A/S Akersbanerne tomtene til finansiering av Sognsvannsbanen.
Nordberg stasjon ble lagt ned i 1992, men strøket blir fremdeles betjent av Holstein stasjon og Østhorn stasjon.

På Nordberg ligger Nordberg kirke som tilhører Nordberg prestegjeld i Oslo bispedømme.

Nordbergs skoleelever sogner til Kringsjå, Korsvoll og Tåsen barneskoler, samt Nordberg ungdomsskole. Stedet ligger like ved marka, med Sognsvann under fem minutters gange unna.

## Idrett
Ski- og Fotballklubben Lyn. Idrettslaget Koll holder til på Kollbanen og omfatter langrenn, orientering, skihopp, frididrett og fotball. Nordberg tennis har fire baner. I tillegg holder basketballklubben Nordberg Basket til i strøket.

## Galleri

Fil:Krokusveien.JPG|Krokusveien
Fil:Damefallene.jpg|Damefallene
Fil:Nordberg tennishall.jpg|Nordberg tennishall
Fil:Nordberg kirke.jpg|Nordberg kirke
Fil:Østhorn-T-bane-d8845.jpg|Østhorn T-bane
Fil:Holstein-T-bane-d8842.jpg|Holstein T-bane
Fil:N0rdberghjemmet.jpg|Nordberghjemmet
Fil:Nordberg stasjon.jpg|Nordberg stasjon


## Referanser


## Eksterne lenker
* 
* Zoombart kart over Nordberg
* Historisk turtips på Nordberg
Svamper

* Kalksvamper (Calcarea)
* Glassvamper (Hexactinellida)
* Horn- og Kiselsvamper (Demospongiae)

**Svamper** er den mest primitive gruppe flercellede dyr. Svamper har ingen organer og lever av å filtrere næring fra vannet gjennom et system av porer, kanaler og utstrømsåpninger. De har et støtteskjelett bestående av spikler (nåler) som er kittet sammen. De ulike klassenes navn reflekterer hva nålene hos majoriteten av artene innen hver gruppe består av; kalk (kalksvampene), silisium (glassvampene), kitin og kisel (horn- og kiselsvampene). 

En avvikende gruppe er familien Cladorhizidae i ordenen Poecilosclerida innen Demospongiae. Hos disse er poresystemet gått tapt, og de kan ikke lenger ernære seg av å filtrere vannet for næringsstoffer. I stedet fanger de smådyr, først og fremst hoppekreps. Fangsten skjer ved at byttet blir hengende fast så snart det berører klebrige blærer på svampen, eller det hukes på tynne og sylskarpe pigger som er spesialiserte spikler, alt avhengig av arten. Offeret dekkes deretter av et lag med celler som gror over det, før det til slutt fordøyes.

Det finnes ca. 10&nbsp;000 svampearter over hele verden, både i salt- og ferskvann. I Norge er det registrert 263 arter, 5 av disse i ferskvann. Artene som lever i ferskvann er; vanlig ferskvannssvamp (Spongilla lacustris), skjørsvamp (Eunapius fragilis), elvesvamp (Ephydatia fluviatilis), myllersvamp (Ephydatia mülleri) og 
rydersvamp (Racekiela ryderi, også kalt Anheteromeyenia ryderi). Svamper  lever i kolonier eller enkeltvis, noen lever også i symbiose med alger eller bakterier. De finnes helt fra tidevannssonen til de største dyp, og varierer i størrelse fra mindre enn 1 cm til over 2 meter.

Artsbestemmelse av svamper er vanskelig og systematikken er ikke helt ut forstått. I tidligere verker opererer man med en fjerde delgruppe, korallsvamper, men disse er nå gruppert sammen med horn- og kiselsvamper.

Svamper kan formere seg aseksuelt ved knoppskyting eller seksuelt. Eggene klekker direkte til en morula med flimmerhår som likner på nesledyrenes planulalarve. Utviklingen videre til voksent individ er direkte.

## Eksterne lenker
*
Major County

**Major County** ligger i den nordvestlige delen av Oklahoma. Før ankomsten av europeiske bosettere var området bebodd av indianerstammer som Cheyenne og Arapaho.

Etter at Oklahoma ble en delstat i 1907, var økonomien i Major County hovedsakelig basert på jordbruk, særlig hvetedyrking og kvegdrift. Jordbruket forble den dominerende økonomiske aktiviteten i fylket, selv om dets relative rolle ble redusert i løpet av 1900-tallet.

Mellom 1900 og 1930 økte befolkningen i Major County betydelig, fra rundt  til over . Etter 1910 var imidlertid jordbruk og gårdsdrift ikke lenger viktige kilder til sysselsetting og befolkningsvekst. Mer enn halvparten av Oklahomas fylker nådde sitt høyeste folketall i denne perioden.

I løpet av 1900-tallet ble økonomien i Major County mer diversifisert. Selv om landbruket fortsatt var viktig, utviklet det seg også sektorer som handel, tjenesteyting og olje- og gassutvinning. Men i likhet med mange andre landlige områder i Oklahoma opplevde fylket økonomiske utfordringer og befolkningsnedgang i andre halvdel av 1900-tallet.

Oppsummert gjenspeiler Major Countys historie de økonomiske og sosiale endringene som påvirket Oklahoma på 1900-tallet, med overgangen fra en økonomi basert nesten utelukkende på jordbruk til en økonomi basert på større diversifisering, samtidig som man sto overfor utviklingsproblemer som er typiske for rurale områder.

## Referanser
Eidskog kirke

**Eidskog kirke** er en korskirke fra 1665 i Eidskog kommune, Innlandet fylke.

Kirken ligger på Matrand i Eidskog kommune. Det er en korskirke bygd i laftet tømmer i 1665. Arkitekt var byggmester Knut Mortensen. Tårnet ble bygd av Oluf Wernersøn. Altertavle med krusifiks av den seirende Kristus. Orgelet ble bygd i 1898 og ble restaurert i 1974 av Olsen & Jørgensen. 

Byggverket er i tømmer og har 350 plasser.

Døpefonten er fra middelalderen, kirken har et gammelt krusifiks, og altertavlen har treskurd fra 1667. Det finnes en utstilling av mynter og annet som ble funnet under utgravningene i 1965.

Adkomst til stedet er via Fv343 og Fv331/Rv2.

## Referanser


## Litteratur
* 
* 

## Eksterne lenker
* 
* Eidskog kirkelige fellesråd 
* Eidskog kirke, Artemisia.no
*
Woodward County

**Woodward County** er et fylke i den amerikanske delstaten Oklahoma. Det ligger nordvest i staten og det grenser mot Woods County i nordøst, Major County i øst, Dewey County i sør, Ellis County i vest og mot Harper County i nordvest.

Woodward Countys totale areal er  km² hvorav 10 km² er vann. I 2010 hadde fylket  innbyggere og administrasjonssenteret ligger i byen Woodward som også er fylkets største by.

## Befolkningsutvikling

## Byer og tettsteder

 
## Referanser


 
## Eksterne lenker
*
SVG

**SVG** kan referere til

* Stavanger lufthavn, Sola, som har IATA-kode SVG, ICAO-kode ENZV
* Scalable Vector Graphics, et xml-basert grafikkformat
* Kode for den lille øynasjonen Saint Vincent og Grenadinene
* …og for øyrikets flyselskap SVG Air
Reseptarfarmasøyt

En **reseptarfarmasøyt** eller **reseptar** er en person med bachelorgrad i farmasi eller en tidligere utdanning fra høyskolene. 

## Utdanning
Man kan utdanne seg som reseptar ved Nord universitet, Høgskolen i Oslo og Universitetet i Tromsø. Ved fullført og bestått utdanning kan man søke om autorisasjon som «reseptarfarmasøyt».

## Se også
* Provisorfarmasøyt
* Farmasøyt
* Apotektekniker

## Referanser


## Litteratur
* Klevstrand, Rolf: «Farmasøytisk utdannelse i Norge» i *Apotekfarmasi gjennom 100år* Oslo 1981 ISBN 82-990739-0-1

## Eksterne lenker
* Utdanning.no sin yrkesbeskrivelse av reseptarfarmasøyt 
* Reseptar HiO
* Reseptar HiNT
TOS

**TOS**, **ToS** eller **Tos** kan bety:

* Terms of Service (engelsk: «vilkår for tjeneste»), juridisk avtale mellom tjenesteleverandør og bruker
* Territorielt operasjonssenter, Heimevernets hovedkvarter ved Terningmoen leir på Vestad i Elverum
* Tromsø lufthavn, Langnes, lufthavn
* Tinius Olsens skole, avdeling ved Kongsberg videregående skole
* Type of Service, felt i en IPv4-pakke
* Tolga-Os Sparebank, norsk sparebank
KKN

**KKN** kan vise til:
* Kirkenes lufthavn, Høybuktmoen
* Konkurranseklagenemnda
* Kirkenes, by i Finnmark
Ellis County (Oklahoma)

**Ellis County** er et fylke i den amerikanske delstaten Oklahoma. Det ligger nordvest i staten og det grenser mot Harper County i nord, Woodward County i øst, Dewey County i sørøst, Roger Mills County i sør og Beaver County i nordvest. Det har også grense mot delstaten Texas i vest.

Ellis Countys totale areal er  km² hvorav 6,99 km² er vann. Ved folketellingen i 2010 hadde fylket  innbyggere og administrasjonssenteret ligger i byen Arnett og fylkets største by er Shattuck.

## Historie
Fylket ble grunnlagt i 1907. 

## Referanser


## Eksterne lenker
*  Encyclopedia of Oklahoma History and Culture - Ellis County
* Oklahoma Digital Maps: Digital Collections of Oklahoma and Indian Territory
Liv Jessen

**Liv Jessen** (født 21. september 1947 i Sandefjord) er en norsk sosionom, feminist og tidligere leder for Pro Sentret i Oslo, som har arbeidet i en årrekke med spørsmål knyttet til prostitusjon. Hun ble tildelt YS' likestillingspris i 2007 og Amnestyprisen for 2004. Jessen var på 1970-tallet aktiv i ml-bevegelsen, både i Arbeidernes kommunistparti (AKP (ml)) og Kvinnefronten. Hun utdannet seg til sosionom og arbeidet først med rusmiddelavhengige i Oslo, før hun tidlig på 1980-tallet begynte å jobbe med prostituerte.

26. september 2013 ble hun tildelt Kongens fortjenstmedalje.

## Referanser
BVG

**BVG** er blant annet en forkortelse for:

* Berliner Verkehrsbetriebe, offentlig kollektivtransportselskap i Berlin som driver Berlins undergrunnsbane, Berlins sporvei, offentlige busser og ferger. 
* Berlevåg lufthavns IATA kode.
FRO

**FRO** har flere betydninger:

* ISO 3166-1 alfa-3-koden til Færøyene
* IATA-koden til Florø lufthavn
* 'fro er slang for hårfrisyren afro eller afrofrisyre
Ose

:*Dette er en artikkel om et sted i Setesdal. For verdipapirmarkedet OSE (Oslo Stock Exchange), se [[Oslo Børs]].*

**Ose** er et lite tettsted ved riksvei 9 nord i Bygland kommune i Setesdal. Det ligger på vestsiden av Otra før den breier seg ut og blir til Åraksfjorden. 

Ose var tidligere et viktig trafikknutepunkt. På Ose var det skysstasjon fra 1887. Stedet ble det nordlige endepunktet for rutetrafikken med dampbåtene DS «Bjoren» og DS «Dølen» fra 1897. Ose Turistheim ble bygd i 1909 og er Setesdals eldste turiststasjon som fremdeles er i drift. På Ose ligger Ose Ullvare, en butikk som selger varer av ull. Den drives av Annemor Sundbø. 

Ved Ose ligger Reiårsfossen. Stedet er også kjent blant mange for Ose Countryfestival som ble arrangert første gang i 1983, men som hadde mange års opphold før den har blitt satt i gang igjen de siste årene.

## Referanser
Theo Streete

**Theo Streete** (født 23. november 1987 i England) er en engelsk fotballspiller som har spilt for tre engelske fotballklubber. Han spiller nå for Rotherham United i Football League One.

## Biografi
Theo Streete, som har vært en del av Derby County sitt fotballakademi, signerte sin første profesjonelle kontrakt, en 6-måneders kortidskontrakt, sommeren 2006. 

For å få spilletid skrev han under på 1-måneds låneavtale med Doncaster Rovers den 22. september 2006.  Streete debuterte for *the Rovers* den 30. september 2006 da de tapte 2-0 i en ligakamp mot Scunthorpe United. Etter debutkampen fikk han tillit i flere kamper for Doncaster, og i oktober ble låneavtalen utvidet med en måned. Den 17. oktober 2006 debuterte han i cupturneringen Football League Trophy da Doncaster slo Huddersfield Town 2-1, mens han den 24. oktober debuterte i Ligacupen da Doncaster spilte 2-2 mot Wycombe Wanderers. Hans tredje cupdebut på under en måned kom 11. november da han var med på å slå ut Brentford i 1. runde av FA-cupen. I slutten av november 2006 ble Streete sin låneavtale nok en gang utvidet med en måned, og den 23. desember 2006 scoret han karrierens første mål i en ligakamp mot Nottingham Forest. Doncaster vant kampen 1-0, og Theo Streete skrev seg inn i historiebøkene til klubben da dette var siste kamp på Doncasters gamle hjemmebane, Belle Vue. Etter å ha spilt 12 kamper og laget 1 mål for *the Rovers* vendte han tilbake til Derby i slutten av desember 2006. 

Ved årsskiftet 2006/07 gikk hans kortidskontrakt med Derby ut, og han ble ikke tilbudt et nytt kontraktsforslag fra klubben. Etter å ha vurdert flere tilbud fra andre klubber takket han ja til en kortidsskontrakt ut sesongen med Rotherham United den 31. januar 2007. 

## Karriere som spiller

## Eksterne lenker
* 
*  Spillerprofil på hjemmesiden til Derby County
MJF

**MJF** kan referere til

* Madhesi Janaadhikar Forum, politisk organisasjon i Nepal
* Mosjøen lufthavn, Kjærstad, IATA-kode MJF, ICAO-kode ENMS
* Modelljernbaneforeningen i Norge, hobbyforening i Norge
SDN

**SDN** kan referere til:
* ISO 3166-1 alfa-3-koden til Sudan
* IATA-koden til Sandane lufthamn, Anda i Norge
Coleoidea

* Aulacocerida (utdødd)
* Hematitida  (utdødd)
* Phragmoteuthida  (utdødd)
* Belemnitida  (utdødd)
* Sepiida
* Sepiolida
* Spirulida
* Teuthida
* Octopoda
* Vampyromorphida

**Coleoidea** er en underklasse av blekkspruter (Cephalopoda). Disse blekksprutene mangler et ytre skall, men har i stedet ei porøs kalkplate inni kroppen som gir støtte eller oppdrift. Disse kalkplatene er ganske vanlig å finne på strender hvor mye rak kommer iland.

Gruppen blir delt i undergrupper etter hvor mange tentakler de har. Den utryddede gruppen Belemnoidea, som er den mest primitive man kjenner til, hadde trolig ti like store armer, i fem par som nummereres (forfra og bakover) fra I til V. Mer moderne arter har enten modifisert eller mistet et par armer. 
Decapodiformes har endret par IV til lange tentakler som stort sett bare har sugekopper på den klubbeformede enden. Octopodiformes har endret par II, det er betraktelig redusert og brukes kun som sanseorgan hos Vampyromorphida, mens Octopoda-artene har mistet dette paret helt.

## Eksterne lenker
*
Underhuset (Canada)

**Underhuset** (fransk: **Chambre des communes**; engelsk: **House of Commons**) er det dominerende kammeret i Canadas parlament. Lovforslag må vedtas av begge kamre, men det er ytterst sjelden Senatet forkaster proposisjoner som Underhuset har vedtatt. Canadas regjering er kun avhengig av Underhusets tillit.

## Se også
* Liste over Underhusets presidenter (Canada)
* Liste over speakerne i Underhuset
VDS

**VDS** er en forkortelse for blant annet:

* Vadsø lufthavn, IATA-kode VDS.
* Vesteraalens Dampskibsselskab.
* Åpent nettverk for arbeidsgivere i Vadsø (se www.vds.no)
Byglandsfjord

**Byglandsfjord** er et tettsted sør i Bygland kommune i Setesdal i Agder. Tettstedet har  innbyggere per 1. januar , og ligger ved sørenden av innsjøen som stedet er oppkalt etter, Byglandsfjorden, omtrent 22 kilometer sør for kommunesenteret Bygland og 11 kilometer nord for Evje.

## Stedet
Høyeste punkt på Byglandsfjord er Årdalsknaben på 762&nbsp;meter over havet. Selve Byglandsfjord ligger på rundt 200&nbsp;moh. 

Byglandsfjord er et kommunikasjonstettsted som vokste fram på begynnelsen av 1900-tallet. Her var det skifte fra transport på land til sjø. Byglandsfjord stasjon var endepunkt for Setesdalsbanen. Det første huset på Byglandsfjord var *Breidablik* oppført i 1893, som ble drevet som hotell for reisende. 

Den sørlige delen av Byglandsfjorden har også navnet *Årdalsfjorden*. Riksvei 9 går gjennom Byglandsfjord. 

Den dampdrevne veteranbåten DS «Bjoren» går om sommeren i rute fra Byglandsfjord via Bygland til Ose. 

Byglandsfjord stasjon med bygninger og stasjonsområdet er fredet som kulturminne av Riksantikvaren og valgt som Bygland kommunes tusenårssted. 

Byglandsfjorden er regulert til kraftproduksjon med reguleringshøyde på 5 meter og magasinkapasitet på 212,3 millioner m³. Kraftverkene Vigelandsfoss, Hunsfoss, Steinsfoss, Nomeland og Iveland bruker alle vann fra magasinet.

## Referanser


## Eksterne lenker
*
Den nordiske tjuefemårskrigen

**Den nordiske tjuefemårskrigen** (også kalt *25-årskrigen mot Russland*) var en krig mellom Russland og Sverige, samt Sveriges (fra 1578 til 1582) allierte Polen i årene 1570–1595. Krigen startet da Russland som forsøkte erobre Sveriges besittelser i Estland. Krigen endte med svensk seier ved freden i Teusina i 1595.

## Slag
*Slaget ved Ubagall, mars 1571 (svensk seier)
*Slaget ved Lode, 23. januar 1573 (svensk seier)
*Slaget ved Wenden, 21. oktober 1578 (svensk/polsk seier)

## Kilder
*Sundberg, Ulf. *Svenska krig* (Hjalmarson & Högberg 1998), ss 74-86
Foynegården

**Foynegården** i Tønsberg er byens best bevarte kjøpmannsgård. Her er en hel eiendom bevart, med selve kjøpmannsgården mot Nedre Langgate, og sjøboden mot brygga og havna. Mellom disse bygningene lå fjøs og stall, høyloft og hage. Foynegården er et patrisierhus fra 1700-tallet. Her ble Svend Foyn født i 1809. Huset preges av en symmetrisk og elegant fasadeutforming i enkel klassisisme med en sober detaljering, mener Riksantikvaren.

Dendrokronologiske undersøkelser viser at huset ble bygd i 1752 eller kort tid etter. Store deler av innredning og dekor peker mot begynnelsen av 1800-tallet.

## Referanser


## Eksterne lenker
*
Roy Wagner

**Roy Wagner** (født 2. oktober 1938 i Cleveland, død 10. september 2018 i Charlottesville) var en amerikansk professor i sosialantropologi med et bredt og innholdsrikt forfatterskap. Wagner har øvet innflytelse på flere norske sosialantropologer, som for eksempel Arve Sørum og Stein Erik Johansen.

Wagner tok sin doktorgrad ved University of Chicago i 1966 ved forskning fra Ny Irland. Han regnes som ekspert på Melanesia. De sentrale temaer i den tidlige avhandlingen var hvordan vitenskapelig tilnærme seg subjektive fenomener som tenkning, representatsjoner og symboler. Særlig hadde Wagner fokus på hvordan de kulturelle forhold konstituerer virkelighet langt ut over bare å representere den. Dette siste temaet har fulgt Wagner som et hovedanliggende i hans senere verker.

## Utvalgte publikasjoner

*(2001) An Anthropology of the Subject. University of California Press. 
*(2000) The Reprojective Basis of Human society, Soumen Antropologi, Journal of the Finish Anthropological Society. 
*(1986) Asiwinarong: Ethos, Image, and Social Power among the Usen Barok of New Ireland. Princeton: Princeton University Press. 
*(1986) Symbols That Stand for Themselves. Chicago: University of Chicago Press. 
*(1981) The Invention of Culture. University of Chicago Press. 
*(1978) Lethal Speech: Daribi Myth as Symbolic Obviation. Symbol, Myth and Ritual Series. Ithaca: Cornell University Press. 
*(1972) Habu: The Innovation of Meaning in Daribi Religion. Chicago: University of Chicago Press.

## Referanser
British Standard Pipe

**ISO 7** er en standard for rørgjenger basert på **British standard pipe thread** (**BSP**) dekker mange typer rør og hvordan en ekstern (han) kan kobles sammen med en intern (hun) rørende. 

BSP og ISO 7-gjenger må ikke forveksles med amerikanske NPT-gjenger.

## Se også
* Liste over ISO-standarder
* Metriske gjenger
* Whitworth-gjenger
* Unified-gjenger
* United States Standard thread
* National pipe thread
* Pansergjenger
* Firkantgjenger
* Trapesgjenger
* Saggjenger
* Rundgjenger
Israels herrelandslag i fotball

**Israels herrelandslag i fotball** er det nasjonale fotballaget til Israel, og dette landslaget blir administrert av Israels fotballforbund. Det israelske fotballforbundet ble stiftet i 1928, og de ble medlem av FIFA i 1929. Landet har deltatt i ett VM-sluttspill, og nasjonalstadionet er Teddy stadion i Jerusalem.

Israel var med og grunnla  AFC i  1954 og deltok i Asiamesterskapet. Israel vant Asiamesterskapet i 1964 og var tapende finalist i 1956 og 1960. Israel ble ekskludert fra AFC i 1974. Israel ble medlem i UEFA i 1994.

## VM-resultater

## EM-resultater

## Kjente spillere på det israelske landslaget
* Eyal Berkovic 
* Mordechai Spiegler
* Yochanan Vollach
* Yossi Benayoun
* Tal Ben Haim

## Referanser


## Litteratur
* Olsen, Egil Roger (2002): *DRILLOS VERDEN*.  Kagge Forlag AS, OSLO. ISBN 82-489-0244-7

## Eksterne lenker
*
*  Hjemmeside til det israelske fotballforbundet
*  FIFAs profil om Israel
*  Oversikt over israelske spillere som har flest landskamper og landslagsmål (RSSSF)
*  Oversikt over Israel sine resultater i landskamper (RSSSF)
ISO 9

**ISO 9** Informasjon og dokumentasjon – Translitterering av kyrilliske tegn til latinske tegn – Slaviske og ikke slaviske språk (*Information and documentation – Transliteration of Cyrillic characters into Latin characters – Slavic and non-Slavic languages*) etablerer et system for translitterering av det kyrilliske bokstaver til det latinske bokstaver ved bruk av slavisk og ikke-slavisk språk.

Finessen med translitterering (i motsetning till transkripsjon) er at antallet bokstaver i teksten forblir det samme som i originalen, samt at translittereringen kan skje frem og tilbake uten at noen informasjon går tapt.

## ISO 9:1995

Denne erstatter ISO 9:1986. 

## Eksempel

Her følger et eksempel på translitterering i henhold til ISO 9. Teksten er hentet fra Russlands nasjonalsang:

## Se også
* Liste over ISO-standarder
Storstraumen

**Storstraumen** ligger i Otravassdraget i Bygland kommune i Aust-Agder. Stedet er en naturlig barriere mellom øvre del (Åraksfjorden, eller mer presist Bjåfjorden) og nedre del av Byglandsfjorden og et av de trangeste punktene i hele elveløpet.

Fra gammelt av var Byglandsfjorden noe lavere enn Åraksfjorden. For å sikre båttrafikken mellom de to delene av fjorden ble det anlagt en sluse ved Storstraumen.

## Slusene
Etter at det ble bygget en kraftstasjon og demning nord for Evje, ble vannstanden i Byglandsfjorden hevet med ca. 5 meter og etter dette var det ikke lenger nødvendig med sluser. De er likevel i bruk når dampbåten DS «Bjoren» går sin sommerrute. Slusene ble fornyet i juli 2006.

Riksvei 9 går i bro over Storstraumen, og det var en rasteplass ved slusene. Denne ble avstengt av Statens vegvesen i 2013 med henvisning til at den skulle være farlig, noe som vakte sterke reaksjoner lokalt. Senere ble det bygget ny rasteplass på vestsiden, litt nord for slusen. Den ble åpnet 17. juni 2017. En gammel buebro i stein fra 1909 over strømmen er bevart ved siden av en nyere veibro.

## Referanser
ISO 31

NS-**ISO 31** (Størrelser og enheter, International Organization for Standardization, 1992) er den mest utbredte og respekterte guiden for bruk av måleenheter. Standarden inneholder blant annet SI-enhetene. Formler som involverer disse måleenhetene brukes i vitenskapelige og utdannelsesdokumenter over hele verden. I de fleste land i verden er det denne notasjonen som brukes i matematikk- og vitenskapsbøker på skoler og universiteter. 

Standarden kommer i 14 deler:

:NS-ISO 31-0:  Del 0:Generelle prinsipper (*General principles*)
:NS-ISO 31-1:  Del 1:Rom og tid (*Space and time*)
:NS-ISO 31-2:  Del 2: Periodiske og beslektede fenomener (*Periodic and related phenomena*)
:NS-ISO 31-3:  Del 3: Mekanikk (*Mechanics*)
:NS-ISO 31-4:  Del 4: Varme (*Heat*)
:NS-ISO 31-5:  Del 5: Elektrisitet og magnetisme (*Electricity and magnetism*))
:NS-ISO 31-6:  Del 6: Lys og beslektet elektromagnetisk stråling (*Light and related electromagnetic radiations*)
:NS-ISO 31-7:  Del 7: Akustikk (*Acoustics*)
:NS-ISO 31-8:  Del 8: Fysikalsk kjemi og molekylfysikk (*Physical chemistry and molecular physics*)
:NS-ISO 31-9:  Del 9: Atom- og kjernefysikk (*Atomic and nuclear physics*))
:NS-ISO 31-10: Del 10: Kjernereaksjoner og ioniserende stråling (*Nuclear reactions and ionizing radiations*)
:NS-ISO 31-11: Del 11: Matematiske tegn og symboler for bruk i naturvitenskap og teknikk (*Mathematical signs and symbols for use in the physical sciences and technology*)
:NS-ISO 31-12: Del 12: Karakteristiske tall (*Characteristic numbers*)
:NS-ISO 31-13: Del 13: Faststoff-fysikk (*Solid state physics*)

## Se også
* Liste over ISO-standarder

## Eksterne lenker
* Stewart's corner – ISO 31-0: a standard that may confuse
Svein Borkhus

**Svein Borkhus** (født 21. november 1955) er en norsk politiker (Ap) som var ordfører i Alvdal kommune fra 1999 til 2007, og fra 2011 til 2015.

Fra oktober 2007 var Borkhus medlem av Hedmarks fylkesråd, med ansvar for miljø og samferdsel. Fra desember 2010 var han  leder av fylkesrådet, etter Siv Tørudbakkens avgang. Borkhus stilte ikke til gjenvalg som fylkesrådsleder ved valget i 2011.

Borkhus satt i kommunestyret i Alvdal fra 1988 til 2015.

## Referanser
Jawa Barat

**Jawa Barat** eller **Vest-Java** er en provins på Java i Indonesia. 
Hovedstaden i Baratprovinsen er Bandung. Provinsen ligger mellom Banten og Sentral-Java, Jawa Tengah. Banten ble skilt ut fra Jawa Tengah i oktober 2000. Likevel er dette den mest folkerike provinsen i Indonesia med 39&nbsp;960&nbsp;000 personer i 2005. Bare Jakarta er tettere befolket, Jawa Barat er på 34&nbsp;736 km²; det gir en tetthet på 1150 personer pr. km², noe som er blant det tetteste i verden. Provinsen er kjent for teproduksjon.

Vest-Java ble rammet av jordskjelv i 2009.

## Kommuner (kabupaten) i Jawa Barat
Jawa Barat er delt inn i 16 kommuner (kabupaten), hver med en lokal administrasjonsby:

*Bogor – Cibinong 
*Sukabumi –  Sukabumi 
*Cianjur – Cianjur 
*Bandung – Soreang 
*Garut – Garut 
*Tasikmalaya – Tasikmalaya 
*Ciamis – Ciamis 
*Kuningan – Kuningan 
*Cirebon – Sumber 
*Majalengka – Majalengka 
*Sumedang – Sumedang 
*Indramayu – Indramayu 
*Subang – Subang 
*Purwakarta - Purwakarta 
*Karawang – Karawang 
*Bekasi – Bekasi

## Byer (kota) i Jawa Barat
*Bandung 
*Banjaran 
*Bekasi 
*Bogor 
*Bojong Gede
*Ciampea
*Cibadak
*Cibitung
*Cibungbulang
*Cicalengka
*Cimahi 
*Cileungsi
*Ciomas
*Cirebon 
*Depok 
*Majalaya 
*Rengasdengklok
*Rancaekek
*Sukabumi
*Tasikmalaya

## Referanser


## Eksterne lenker
*
Alfred Binet

**Alfred Binet** (født 8. juli 1857 i Nice, død 18. oktober 1911) var en fransk psykolog som er mest kjent for å ha oppfunnet den første intelligenstesten.

Binet publiserte i 1905 *Binet-Simon-intelligensskalaen* sammen med sin medarbeider Theodore de Simon. Reviderte versjoner kom ut i 1908 og 1911, den siste like etter Binets død.

## Referanser
Wilhelm Wundt

**Wilhelm Wundt** (født 16. august 1832 i Neckarau i nærheten av Mannheim i Storhertugdømmet Baden, død 31. august 1920 i Großbothen i nærheten av Leipzig) var en tysk fysiolog, filosof og psykolog. Regnes gjerne for grunnleggeren av en ny vitenskapelig psykologi.

## Liv og virke
### Bakgrunn
Wundt var yngste barn av en  pfälzisk protestantiskn pastor- og akademikerfamilie: Hans foreldre var Maximilian Wundt (1787–1846), sogneprest i Neckarau, fra 1832 i Leutershausen og fra sommeren 1836 i Heidelsheim, og Marie Frederike Wundt, født Arnold (1797–1868). Wundts bestefar var Friedrich Peter Wundt (1742–1805), professor for *Landeskunde* og sogneprest i Wieblingen..

### Karriere og psykologi
Wundt var Helmholtz assistent i Leipzig da han skrev sitt program for den nye psykologien. Den «nye» psykologien skulle i motsetning til den «gamle», være basert på en empirisk tilnærming. 

Men han var ikke, som mange kanskje tror, den første som hevdet dette. En gjengående kritikk mot psykologien, som en egen naturvitenskapelig retning, gikk ut på den kun bygde seg på teorier og ”logisk” tenkning. Slik Popper sa kunne ikke en teori være vitenskapelig, så lenge den ikke var falsifiserbar. 

Wundt var til gjengjeld den første som klarte å leve opp til sin tanke om empirisk forskning og regnes derfor som grunnleggeren av den «nye» psykologien. Etter hans mening skal eksperimentet gi målbare resultater. Han mente vi studerte den umiddelbare erfaringen ikke den indre. Tidligere «vitenskapelige» metoder for å finne ut mer om sjelen, som er det psykologi i sin første instans handlet om, hadde vært ved hjelp av introspeksjon.

Wundt drev to former psykologi: eksperimentalpsykologi og folkepsykologi. Mest berømt var han for førstnevnte. Han grunnla sitt eget psykofysisk laboratorium i 1879, som var begynnelsen på resten av verdens interesse for eksperimentalpsykologien. Begynnende psykologer, fysiologer eller bare interesserte, tok seg gjerne en studiereise til Tyskland for å eksperimentere med Wundt. Navn som Hall, Cattell,Titchner, Lehman, Kraepelin, Kulpe, Munsterberg, Meumann, Lipps, bare for å nevne noen. Alle fikk utdelt hvert sitt forskningsprosjekt hvor de brukte både hverandre og Wundt som forsøkspersoner. Sansepsykologi og psykofysikk var det mest populære forskningstemaet. 

Eksperimentene som ble gjort forandret Wundts egne syn radikalt. Det var derfor vanskelig for hans tilhengere å henge med. De fleste var med en stund, men bygde så videre på disse teoriene og startet sine egne retninger. 

En samtidig kritiker og konkurrent var William James.

## Referanser


## Eksterne lenker
*
Nordlia

**Nordlia** er et bygdelag, et kirkesogn, en skolekrets og et tettsted i Østre Toten kommune i Innlandet. Tettstedet har  innbyggere per 1. januar , og ligger omtrent syv kilometer sørøst for Gjøvik sentrum og ca. ti kilometer nord for kommunesenteret Lena.

## Bygdelaget og tettstedet
Bygdelaget Nordlia ligger lengst nord i kommunen, i lia ned mot Mjøsa, og grenser til nabokommunen Gjøvik. I sør er det i dag noe diffuse grenser mellom Nordlia og tettstedet Kapp, men fram til ca. 1900 ble hele mjøslia sør til Heggshuselva regna til Nordlia. Seinere har Kapp tettsted gradvis ekspandert, og mesteparten av den sørlige delen av bygdelaget (Bjørnsgård skolekrets) regnes nå til Kapp.

Tettstedet Nordlia ligger omtrent midt i det gamle bygdelaget, og består hovedsakelig av tre byggefelt som ble bygd ut i perioden 1980-2000. De tre felta heter Kallrustadskauen, Asgardsfeltet og Nordlijordet/Mekket. Et fjerde byggefelt, Askjumlia, er nå (2008) under utbygging.

I tettstedet ligger Nordli skole, som den nordre delen av det opphavelige Nordlia søker til. Den nåværende skolebygningen er fra 1980, men kretsen ble oppretta alt i 1862. I utkanten av tettstedet ligger også Nordlia kirke, innvia i 1901. Den er sognekirke for hele det historiske bygdelaget Nordlia. Ved grensa til Gjøvik ligger boligområdet Steinsjå.

## Næringsliv og jordbruk
Det er i dag få arbeidsplasser og sørvisfunksjoner i Nordlia, og størstedelen av befolkningen arbeider på Gjøvik. I tillegg til skole og kirke har tettstedet imidlertid barnehage og grendehus. Postkontoret og -stedet 2859 Nordre Toten ble lagt ned i 1989, mens butikken (som holdt til i samme hus) opphørte to år seinere. Dette sveitserstilhuset ble brent ned av brannvesenet i 2007, som ledd i en brannøvelse.

I Nordlia ligger det flere større garder, og vilkåra for jordbruksproduksjon er etter norsk målestokk gode, om ikke fullt på høyde med det gamle sentralområdet på Toten (Hoff). Fram til 1960-åra sysselsatte jordbruket størstedelen av befolkningen i Nordlia, men nærheten til Gjøvik og den allmenne rasjonaliseringa av næringa har redusert gardenes betydning som arbeidsplasser kraftig.

## Stedsnavnet
Stedsnavnet Nordlia er trulig gitt fra bygdesenteret Hoff. Sett herfra er Nordlia den delen av mjøshellinga som ligger mot nord, mens naboområdet Østlia ligger mot øst. Tidligere ble Nordlia og Østlia samla kalt *Lia*. En person fra Nordlia kalles en *nordli(i)ng*.

## Referanser


## Litteratur
* Nygård, Trond. 2007. «Kampen for alvoret. De radikale foreningene i Nordlia, Østre Toten» 
* Nygård, Trond. 2007. «Kirkebygging og anna samfunnsbygging.» Nettutgave av hovedoppgave i historie, UiO 2001
Grim

**Grim** er en bydel i Kristiansand. Det fullstendige navnet er Grim-Møllevann-Dalane. Grunnkretsene i området er Grim-Dueknipen, Grimsmyra, Kolsberg, Møllevannet-Klappane, Enrum-Paradis, Suldalen og Krossen-Dalane. Bydelen har 5&nbsp;471 innbyggere (2020).

Byen ble grunnlagt på grunn fra gårdene Grim, som var delvis krongods, og Eg. Området ble kalt Grimsmoen og ble overdratt i 1643 og 1644. Det er i dag byens sentrum og kalles Kvadraturen etter den kvadratiske byplanen som ble utarbeidet etter renessanseidealer. Betegnelsen Sanden brukes også når det refereres til Grimsmoen.

**Grim** er et prestegjeld og sogn i Kristisansand prosti i Agder og Telemark bispedømme. Grim kirke er en arbeidskirke tegnet av Alv Erikstad og oppført i 1969 i betong. Den har 750 sitteplasser. Hellemyr ble skilt ut som eget sogn 30. november 1997.

## Grunnkretser

Gater/veier i grunnkretsene, sortert alfabetisk.

## Transport
Riksvei 9 går igjennom bydelen Grim. Europavei 39 begynner ved Møllevannsveien/Vesterveien. Nettbuss Sør dekker bydelen med busslinjene 13 Grimsmyra, 15 Tinnheia og 19 Suldalen. Jernbanelinjen går igjennom bydelen Grim fra Kristiansand stasjon via Grimsbroa, Klappane, Krossen og Dalane i østgående retning. Sporene vestover svinger av ved Krossen.

## Utdanning
Grim skole er en ungdomsskole for bydelene Grim, Hellemyr og Tinnheia. Det er to barneskoler på Grim, Solholmen og Krossen.

## Referanser


## Eksterne lenker
Roger Mills County

**Roger Mills County** er et fylke i den amerikanske delstaten Oklahoma. Det ligger vest i staten og det grenser mot Ellis County i nord, Dewey County i nordøst, Custer County i øst og mot Beckham County i sør. Det har også grense mot delstaten Texas i vest.

Roger Mills Countys totale areal er  km² hvorav 12 km² er vann. I 2010 hadde fylket  innbyggere og administrasjonssenteret ligger i byen Cheyenne som også er fylkets største by. Fylket har fått sitt navn etter Roger Q. Mills en politiker fra Texas.  

## Referanser

## Eksterne lenker
*
Beckham County

**Beckham County** er et fylke i den amerikanske delstaten Oklahoma. Det ligger vest i staten og det grenser mot Roger Mills County i nord, Custer County i nordøst, Washita County i øst, Kiowa County i sørøst, Greer County i sør og mot Harmon County i sørvest. Det har også grense mot delstaten Texas i vest.

Beckham Countys totale areal er 2&nbsp;342 km² hvorav 6 km² er vann. I 2000 hadde fylket 19&nbsp;799 innbyggere og administrasjonssenteret ligger i byen Sayre og  fylkets største by er Elk City. Fylket har fått sitt navn etter guvernør J. C. W. Beckham.
  
## Eksterne lenker
*
Wu-Tang Clan

**Wu-Tang Clan** er en rapgruppe som opprinnelig besto av ni MC-er fra New York City. Fire av dem kommer fra Staten Island (omtalt som Shaolin av gruppen selv), resten fra Brooklyn. En av de ni gruppemedlemmene, Ol' Dirty Bastard, døde etter en overdose av narkotika i 2004.

Gruppa hadde som sitt prosjekt å danne et «rap-imperium» ved å delta på så mange andre artisters utgivelser at de ville infiltrere hele bransjen. Etter gruppas debut med plata *[[Enter the Wu-Tang (36 Chambers)]]* i 1993, har da også alle ni medlemmer både sluppet soloalbum og vært involvert i mange andre prosjekter.

Gruppa har en unik stil preget av rufsete samples, Five Percenter-språk (islamsk trosretning også kjent som *The Nation of Gods and Earths*) og tematikk fra hverdagen i New York inner-city, gangster-, kung fu- og samurai-filmer og videospill. Kung fu-temaet er tydelig allerede i gruppas navn, tatt fra filmer om sverd-kung-fu-retningen fra Wudang (etter hvert kjent fra filmen *[[Snikende tiger, skjult drage]]*).

## Diskografi
### Album
* 1993: *[[Enter the Wu-Tang (36 Chambers)]]*
* 1997: *Wu-Tang Forever*
* 1998: *Wu-Tang Killa Bees: The Swarm Vol. 1* (Mixtape)
* 1999: *Wu Chronicles* (Mixtape)
* 2000: *The W*
* 2001: *Iron Flag*
* 2001: *Wu Chronicles, Chapter 2* (Mixtape)
* 2005: *Think Differently Music Presents: Wu-Tang Meets the Indie Culture* (Mixtape)
* 2007: *8 Diagrams*
* 2009: *Chamber Music*
* 2017: *The Saga Continues*

## Eksterne lenker
* 
* 
* 
*
Harmon County

__NOTOC__
**Harmon County** er et fylke i den amerikanske delstaten Oklahoma. Det ligger sørvest i staten og det grenser mot Beckham County i nord, Greer County i nordøst og mot Jackson County i sørøst. Det har også grense mot delstaten Texas i vest.

Harmon Countys totale areal er  km² hvorav 2 km² er vann. I 2010 hadde fylket  innbyggere og administrasjonssenteret ligger i byen Hollis.  

## Befolkningsutvikling

## Byer og tettsteder
*Gould
*Hollis
*Vinson 

## Referanser


## Eksterne lenker
* Leksikon om Oklahomas historie og kultur – Harmon County (en)
Miranda (delstat)

**Miranda** er en av 23 delstater i Venezuela. Delstatshovedstaden er Los Teques. Miranda dekker et areal på 7&nbsp;950 km². Ved folketellingen i 2011 hadde delstaten  innbyggere.

Henrique Capriles Radonski var guvernør fra 2008 til 2012 og igjen fra 2013 til 2017. 

## Referanser
Jackson County (Oklahoma)

**Jackson County** er et fylke i den amerikanske delstaten Oklahoma. Det ligger sørvest i staten og det grenser mot Greer County i nord, Kiowa County i nordøst, Tillman County i øst og mot Harmon County i vest. Det har også grense mot delstaten Texas i sør og vest.

Jackson Countys totale areal er 2&nbsp;083 km² hvorav 4 km² er vann. I 2000 hadde fylket 28&nbsp;439 innbyggere og administrasjonssenteret ligger i byen Altus som også er fylkets største by. 

## Eksterne lenker
*
Comanche County (Oklahoma)

**Comanche County** er et fylke i den amerikanske delstaten Oklahoma. Det ligger sørvest i staten og det grenser mot Caddo County i nord, Grady County i nordøst, Stephens County i sørøst, Cotton County i sør, Tillman County i sørvest og mot Kiowa County i vest.

Comanche Countys totale areal er 2&nbsp;807 km² hvorav 38 km² er vann. I 2000 hadde fylket 114&nbsp;996 innbyggere og administrasjonssenteret ligger i byen Lawton som også er fylkets største by. Fylket ble grunnlagt 6. juli 1901.

## Referanser


## Eksterne lenker
*
Primer

**Primere** er korte, syntetiske fragmenter av DNA som brukes for å indusere syntese av DNA i PCR (polymerase chain reaction).

Hensikten med en primer er binding til bestemte sekvenser i DNA og muligheter for amplifisering (produksjon) av bestemte områder i større DNA-molekyler. Bindingen oppstår fordi primerne er designet slik at de er komplementære til de to trådene i DNA. Til hver PCR trengs det to primere (figur 1). En som er komplementær til starten av genet (forward) og en til slutten (revers). På denne måten er det mulig å isolere ønskede områder av DNA som ellers ville vært utilgjengelig, for eksempel gener eller deler av gener (jf. PCR).
Christian Jaksjø

**Christian Jaksjø** (født 1973) er en norsk musiker (trombone og eufonium) og komponist, fortrinnsvis innen jazz der han siden 1999 har vært med i Bob Brookmeyer «New art orchestra» (*New works* 1999; årets jazzplate i England).
Jaksjø ble vinner av solistpris ved storband-festivalen Imatra i Finland 1992. Han er utdannet ved Jazzlinja (NTNU) (1992–1996), der han også ledet Kjellerbandet en periode. Senere studerte han komposisjon ved Norges musikkhøgskole (1996–1999). Jaksjø har også vært skribent til Danmarks Radiostorband.

Han har også medvirket nasjonalt, da i 
Magni Wentzel sekstett,
Søyr,
Geir Lysne «Listening ensemble»,
Oslo Groove Company.
Han er tilknyttet Norges musikkhøgskole som timelærer i trombone, såvel som komponistgruppen i Ny Musikk (2006).

## Referanser


## Kilder
*CV hos tordg.no/basunstedet